laion/Wikipedia-Exotic huggingface dataset:
არნე გარბორგი

არნე გარბორგი (დ. 25 იანვარი, 1851, ტიმე — გ. 14 იანვარი, 1924, ლაბროტენი) — ნორვეგიელი მწერალი. ლიბერალურ-კულტურული მოძრაობის „ახალგაზრდა ნორვეგიის“ მონაწილე; მხარს უჭერდა ენის უფლებებისთვის მოძრაობას (წიგნი „ახალი ნორვეგიული ლინგვისტური და ეროვნული მოძრაობა“, 1877). გარბორგი ავტორია რეალისტური რომანებისა „გლეხი-სტუდენტები“ (1883), „დედასთან“ (1890), „დაღლილი ხალხი“ (1891), დრამა-პამფლეტისა „შეურიგებელნი“ (1888) და სხვა. მის მრავალ ნაწარმოებში იგრძნობა ნატურალიზმის გავლენა. ნორვეგიულ ენაზე თარგმნა „ოდისეა“ (1918). ქართული საბჭოთა ენციკლოპედია, ტ. 2, თბ., 1977. — გვ. 694. ↑ 1.0 1.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 2.0 2.1 Encyclopædia Britannica <a href="https://wikidata.org/wiki/Track:Q5375741"></a> ↑ 3.0 3.1 IMSLP — 2006. <a href="https://wikidata.org/wiki/Track:Q523660"></a> ↑ 4.0 4.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ 5.0 5.1 Proleksis enciklopedija, Opća i nacionalna enciklopedija — 2009. <a href="https://wikidata.org/wiki/Track:Q3407324"></a> ↑ Гарборг Арне // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a> ↑ Discogs — 2000. <a href="https://wikidata.org/wiki/Track:Q504063"></a> ↑ Library of the World's Best Literature / C. D. Warner — 1897. <a href="https://wikidata.org/wiki/Track:Q952614"></a><a href="https://wikidata.org/wiki/Track:Q19098835"></a> ↑ https://tritius.kmol.cz/authority/866192 <a href="https://wikidata.org/wiki/Track:Q130368343"></a> ↑ LIBRIS — 2012. <a href="https://wikidata.org/wiki/Track:Q1798125"></a> ↑ Norsk biografisk leksikon — Kunnskapsforlaget. — ISSN 2464-1502 <a href="https://wikidata.org/wiki/Track:Q746368"></a><a href="https://wikidata.org/wiki/Track:Q1563206"></a><a href="https://wikidata.org/wiki/Track:Q266603"></a>
გალუს ანონიმუსი

გალუს ანონიმუსი (ლათ. Gallus Anonymus, პოლ. Gall Anonim; XI საუკუნის ბოლო — XIII საუკუნის დასაწყისი) — უძველესი, ლათინურად დაწერილი პოლიტიკური ქრონიკის ავტორი. გალუს ანონიმუსის ვინაობა დღემდე დაუდგენელია. მისი ქრონიკა შედგება სამი წიგნისგან, მოიცავს პოლიტიკურ ისტორიას 1113 წლამდე. პირველად გამოქვეყნდა 1749 წელს. ქართული საბჭოთა ენციკლოპედია, ტ. 2, თბ., 1977. — გვ. 645.
გალიფე

გალიფე (ფრანგ. Galliffet-დან) — მუხლს ქვემოთ ვიწროდ მომდგარი, ზემოთ კი განიერი სამხედრო შარვალი. თავდაპირველად გალიფე ფრანგ ჯარისკაცებს ეცვათ, მოგვიანებით კი სხვა ქვეყნის ჯარისკაცებს შორისაც დამკვიდრდა. 1980-იან წლებში გალიფე ქალთა მოდის ნაწილი გახდა, 2000-იან წლებში კი მამაკაცების. ქართული საბჭოთა ენციკლოპედია, ტ. 2, თბ., 1977. — გვ. 643.
საბერძნეთის სამეფო

საბერძნეთის სამეფო (ბერძ. Βασίλειον τῆς Ἑλλάδος) — ბერძნული მონარქიული ქვეყანა, რომელიც დიდი სახელმწიფოების (დიდი ბრიტანეთი, საფრანგეთი, რუსეთი) გადაწყვეტილების საფუძველზე 1832 წელს ლონდონის ხელშეკრულებით დაარსდა. საბერძნეთის მონარქიული მმართველობა საერთაშორისო დონეზე აღიარეს კონსტანტინოპოლის ხელშეკრულებით. ამავე ხელშეკრულების ძალით საბერძნეთმა ოსმალეთის იმპერიისაგან სრული უსაფრთხოებისა და დამოუკიდებლობის გარანტია მიიღო. პირველი მონარქია 1924 წლამდე არსებობდა. 1924 წელს გამოცხადდა საბერძნეთის მეორე რესპუბლიკა. მონარქიული მმართველობა 1935 წელს აღდგა და სახელმწიფოს სათავეში გლიუქსბურგები დაბრუნდნენ. 1973 წელს შავი პოლკოვნიკების ხუნტის შედეგად საბერძნეთის სამეფო გაუქმდა. უკანასკნელი მონარქი კონსტანტინოს II საზღვარგარეთ გაასახლეს და საბერძნეთის მოქალაქეობა შეუწყვიტეს. ლონდონის ხელშეკრულება კონსტანტინოპოლის ხელშეკრულება Greek Royal Family Official Site
მამაია

მამაია (რუმ. Mamaia) — კლიმატური და ტალახის კურორტი რუმინეთში, კონსტანცის ჟუდეცის შემადგენლობაში. გაშენებულია შავი ზღვის სანაპიროზე, ქალაქ კონსტანცის სიახლოვეს. დამახასიათებელია თბილი ზაფხული (ივლისის საშუალო ტემპერატურა 23 °С) და რბილი ზამთარი (იანვრის საშუალო ტემპერატურა 2 °С); ნალექები 400 მმ წელიწადში. ტერიტორიის კომპლექსური ათვისება 1958 წლიდან დაიწყო. არის შენობა-ნაგებობები. ძირითადი სამკურნალო საშუალებებია: ზღვაში ბანაობა ივნისიდან სექტემბრამდე, მზისა და ჰაერის აბაზანები. წყალი თბილია გვიან შემოდგომამდე. არის ფართო წვრილქვიშიანი პლაჟი. შესაძლებელია ტალახითა და ყურძნით მკურნალობა. მამაია — სტატია დიდი საბჭოთა ენციკლოპედიიდან (რუსული)
ჰოტელინგის წესი

ჰოტელინგის წესი — არაგანახლებადი ბუნებრივი რესურსების ოპტიმალური გამოყენების წესი, რომელიც დადგენილია ჰაროლდ ჰოტელინგის მიერ 1931 წელს. ეს წესი დღემდე რჩება განმსაზღვრელად წიაღისეულის მოპოვების ოპტიმალურობის დადგენაში. მისი არსი მდგომარეობს შემდეგში: იმისათვის, რომ მოპოვება იყოს ოპტიმალური, მიწაში დარჩენილი ერთეული რესურსის ნეტო-ფასი (გასაყიდ ფასს მინუს მოპოვების დანახარჯები) დროთა განმავლობაში უნდა გაიზარდოს იმ ტემპით, რა ტემპითაც გაიზრდება სარგებლის განაკვეთი. უფრო ზუსტად, ნეტო-ფასის ზრდის ტემპი არ უნდა აღემატებოდეს სარგებლის განაკვეთისას. რესურსის მფლობელი დგას არჩევანის წინაშე: ამოიღოს ერთეული რესურსი და მოახდინოს მისი გაყიდვით მიღებული თანხის ინვესტირება მიმდინარე სარგებლის განაკვეთით, თუ დატოვოს იგი მიწაში. ჰოტელინგის წესს ალტერნატიული ფორმულირებაც აქვს: ერთეული რესურსის დისკონტირებული ღირებულება უნდა იყოს უცვლელი იმის მიუხედავად, თუ როდის იქნება ეს რესურსი ამოღებული მიწიდან. ასათიანი როზეტა, თანამედროვე ეკონომიკის ენციკლოპედიური ლექსიკონი, გვ. 465 ↑ The economics of Exautible Resources. The Journal of Political Economy. Vol.39 , pp. 137-175
ადოლფ IV (ბერგის გრაფი)

ადოლფ IV (გერმ. Adolphe IV von Berg; დ. 1220 წ. — გ. 1259 წლის 22 აპრილი) — ბერგის გრაფი 1243 წლიდან. ჰენრიხ IV ლიმბურგისა და ერმენჰარდ ფონ ბერგის შვილი. 1234 წელს ადოლფი მონაწილეობდა ჯვაროსნულ ლაშქრობაში შტედინგების წინააღმდეგ. 1243 წელს, მამის გარდაცვალების შემდეგ, მემკვიდრეობით მიიღო ბერგის საგრაფო. კონრად ფონ ჰოჰშტადენთან (კელნის არქიეპისკოპოსი), თავისი ცოლის ძმასთან ერთად, ადოლფმა მხარი დაუჭირა ვილჰელმ ჰოლანდიელის კანდიდატურას საღვთო რომის იმპერატორის არჩევნებზე. ჯილდოდ კი მიიღო რემაგენი, რატი, მეტმანი და დუისბერგი. ადოლფ IV ფონ ბერგი გარდაიცვალა 1259 წლის 22 აპრილს ჭრილობისგან, რომელიც მიიღო ნოისის ტურნირზე. ადოლფი დაქორწინდა მარგარიტაზე, გრაფ ლოთარ I ფონ ჰოჰშტადენის ქალიშვილზე. მათი შვილები იყვნენ: ადოლფ V (დაახ. 1240—1296) ვილჰელმ I (დაახ. 1242—1308) ჰენრიხი (1247-მდე—1290/96), ვინდეკის სენიორი ენჰელბერტი ვალრამი (ვალერანი) კონრად ფონ ბერგი (გარდ. 1313), 1306—1310 წლებში მიუნსტერის ეპისკოპოსი ირმჰარდა (დაახ. 1256—1294), გათხოვდა ებერჰარდ II დე ლა მარკზე. ↑ Walther Möller, Stammtafeln westdeutscher Adelsgeschlechter im Mittelalter (Darmstadt, 1922, reprint Verlag Degener & Co., 1995), Vol. 3, page 211. Genealogie-Mittelalter.de დაარქივებული 2011-06-29 საიტზე Wayback Machine. Lower Rhine Nobility დაარქივებული 2011-07-04 საიტზე Wayback Machine.
განიმედე (თანამგზავრი)

განიმედე (ძვ. ბერძნ. Γανυμήδης) — პლანეტა იუპიტერის ბუნებრივი თანამგზავრი. ზომით ყველაზე დიდი (დიამეტრი დაახლოებით 5150 კმ), იუპიტერიდან მანძილის მიხედვით მეოთხე (1070 ათასი კმ-ით დაშორებული). აღმოაჩინა გალილეო გალილეიმ. თანამგზავრს სახელი ეწოდა ბერძნულ მითოლოგიური პერსონაჟის განიმედეს სახელის მიხედვით. ქართული საბჭოთა ენციკლოპედია, ტ. 2, თბ., 1977. — გვ. 682.
განიმედე (მითოლოგია)

განიმედე (ძვ. ბერძნ. Γανυμήδης) — ძველ ბერძნულ მითოლოგიაში ტროის მეფისწული, მოკვდავთა შორის უმშვენიერესი. ზევსის უსაყვარლესი ჭაბუკი, რომელიც ღმერთებმა მოიტაცეს და ოლიმპზე მერიქიფედ წაიღვანეს. გვიანდელი ვერსიით განიმედე ზევსმა მოატაცებინა არწივს (ანდა თვითონ გადაიქცა არწივად), სამაგიეროდ ტროას წყვილი ღვთაებრივი ცხენი უბოძა. ხელოვნებაში გამოსახული ნაზი, მშვენიერი ჭაბუკის სახით ზევსთან ან არწივთა ერთად. განიმედეს მოტაცება სიუჟეტად გამოიყენეს მოქანდაკეებმა ლეოქარემ, თორვალდსენმა; მხატვრებმა — კორეჯომ, რუბენსმა, რემბრანტმა; ცნობილია გოეთეს ლექსი განიმედეს შესახებ. ქართული საბჭოთა ენციკლოპედია, ტ. 2, თბ., 1977. — გვ. 682.
განიმედე (1036)

განიმედე (ძვ. ბერძნ. Γανυμήδης) — მცირე ცთომილი №1036, აღმოაჩინა გერმანელმა ასტრონომმა ვალტერ ბაადემ 1924 წელს. საინტერესოა იმით, რომ ახასიათებს ორბიტის დიდი დახრილობა (26,69668 °) და შესამჩნევი ექსცენტრისიტეტი (0,5341189). ქართული საბჭოთა ენციკლოპედია, ტ. 2, თბ., 1977. — გვ. 682.
ილია პავლიაშვილი

ილია პავლიაშვილი (დ. 12 აგვისტო 1989) — ქართველი ფეხბურთელი, საფეხბურთო კლუბ „სამტრედიის“ თავდამსხმელი. პროფილი Transfermarkt-ზე (ინგლისური) პროფილი Soccerway-ზე (ინგლისური) პროფილი Footballdatabase.eu-ზე (ინგლისური)
გარანტია

გარანტია (ფრანგ. garantie<garantir — უზრუნველყოფა, დაცვა) — სამოქალაქო სამართალში კანონით ან ხელშეკრულებით გათვალისწინებული ვალდებულება, რომლითაც ფიზიკური ან იურიდიული პირი (გარანტი) ქონებრივ ვალდებულებას კისრულობს კრედიტორის წინაშე, თუკი მოვალე არ შეასრულებს ვალდებულებას. გარანტიის მიზნობრივი დანიშნულებაა, უმთავრესად, ბანკის (კრედიტორის) ინტერესების უზრუნველყოფა. ქართული საბჭოთა ენციკლოპედია, ტ. 2, თბ., 1977. — გვ. 693.
ვლადიმერ ჟღენტი

ვლადიმერ ყაფლანის ძე ჟღენტი (დ. 20 ნოემბერი, 1891, ფიჩხისჯვარი, ოზურგეთის მაზრა — გ. 25 ივლისი, 1972, თბილისი) — ქართველი პათოლოგ-ანატომი, პათოლოგიური ანატომიის ფუძემდებელი საქართველოში, მედიცინის მეცნიერებათა დოქტორი (1925), საქართველოს სსრ-ის მეცნიერების დამსახურებული მოღვაწე (1941), საქართველოს სსრ-ის მეცნიერებათა აკადემიის აკადემიკოსი (1950). დაიბადა 1891 წელს ოზურგეთის მაზრის სოფელ ფიჩხისჯვარში. დაამთავრა ნოვოროსიის უნივერსიტეტის სამედიცინო ფაკულტეტი 1914 წელს. 1922–1972 წლებში იყო თბილისის სახელმწიფო სამედიცინო უნივერსიტეტის პათანატომიის კათედრის გამგე. დააარსა პათოლოგ-ანატომიის კათედრები ზოოვეტსა (1932–1946) და თბილისის ექიმთა დახელოვნების (1935–1947) ინსტიტუტებში, ასევე სასამართლო მედიცინის კათედრა თბილისის სახელმწიფო უნივერსიტეტში (1925), რომელსაც თავადვე განაგებდა. 1932–1959 წლებში იყო თბილისის სახელმწიფო სამედიცინო ინსტიტუტის დირექტორის მოადგილე, 1945 წლიდან – პრორექტორი. ჟღენტი შეისწავლიდა ინფექციურ სნეულებებს, ონკოლოგიის, კარდიოანგიოპათოლოგიის, გერონტოლოგიის, ასევე საქართველოში უმაღლესი სამედიცინო განათლებისა და საქართველოს მედიცინის ისტორიის საკითხებს. მან ქართულ ენაზე შეადგინა პათოლოგიური ანატომიის პირველი სახელმძღვანელოები, მანვე დააარსა საქართველოს პათოლოგ ანატომთა სამეცნიერო საზოგადოება, რომელსაც ჟღენტის გარდაცვალების შემდეგ მისი სახელი მიენიჭა. დაკრძალულია მწერალთა და საზოგადო მოღვაწეთა დიდუბის პანთეონში. მიოკარდის ინფარქტი : კლინიკა, პროფილაქტიკა, მკურნალობა. თერაპევტთა, კარდიოლოგთა და უფროსი კურსის სტუდენტებისათვის - თბილისი, საბჭ. საქართველო, 1965. ინფექციურ სნეულებათა პათოლოგიური ანატომია : სახელმძღვ. სამედ. ინ-ტის სტუდენტთა და ექიმთათვის - თბილისი, ცოდნა, 1961. პათოლოგანატომიური სექციის ტექნიკა - თბილისი, ცოდნა, 1959. ზოგადი პათოლოგიური ანატომია - თბილისი, საქმედგამი, 1956. ტატიშვილი ი., ქართული საბჭოთა ენციკლოპედია, ტ. 8, თბ., 1984. — გვ. 263. ბაბუნაშვილი ზ., ნოზაძე თ., „მამულიშვილთა სავანე“, გვ. 309, თბ., 1994 ვლადიმერ ჟღენტი — საქართველოს ბიოგრაფიული ლექსიკონი ვლადიმერ ჟღენტი — საქართველოს ბიოგრაფიული ლექსიკონი
ოქროს ქვიშები

ოქროს ქვიშები (ბულგ. Златни пясъци — ზლატნი-პიასიცი) — კურორტი ბულგარეთის შავიზღვისპირა სანაპიროზე, ქალაქ ვარნიდან ჩრდილოეთით 16 კმ-ში. მოქცეულია ოქროს ქვიშების ბუნებრივი პარკის ტერიტორიაზე. მსოფლიოს ერთ-ერთი საუკეთესო საზღვაო კურორტი და ბულგარეთის ერთ-ერთი ყველაზე ძველი და მთავარი კურორტია. ზამთარი რბილია (იანვრის საშუალო ტემპერატურა 2°С), ზაფხული მეტად თბილი (ივლისის საშუალო ტემპერატურა 22,5°С). ნალექები დაახლოებით 430 მმ წელიწადში. არის 3,5 კმ სიგრძისა და 100 მ სიგანის კარგი წვრილქვიშიანი პლაჟი. სამკურნალო საშუალებები: კლიმატოთერაპია, მზისა და ჰაერის აბაზანები, ზღვაში ბანაობა, ტალახით მკურნალობა, ყურძნით მკურნალობა. არის სანატორიუმი, პანსიონატი, დასასვენებელი სალხი, წყალსამკურნალო. გვხვდება სასტუმროები, სპორტული აღჭურვილობები. მიდამოებში არის ბაღები, ვენახი. კურორტის მშენებლობა 1956 წელს დაიწყო. ოქროს ქვიშებში სულ 70 სასტუმროა. პრაქტიკულად ყველა სასტუმრო და კოტეჯი განლაგებულია კურორტის გარშემო არსებულ მწვანე ზონაში. ოქროს ქვიშები — სტატია დიდი რუსული ენციკლოპედიიდან (რუსული)
განმარტოების კუნძული

განმარტოების კუნძული — კუნძული კარის ზღვაში, კარის წყალქვეშა ცენტრალურ ამაღლებაზე. ფართობი 20 კმ², სიმაღლე 25 მეტრამდე. ძირითადად აგებულია ქვიშიანი მეოთხეული ნალექებით. აღმოაჩინა და სახელი უწოდა ნორვეგიელმა მრეწველმა ედვარდ იოჰანესენმა 1878 წელს. ქართული საბჭოთა ენციკლოპედია, ტ. 2, თბ., 1977. — გვ. 684.
ადამოვი

ადამოვი (ჩეხ. Adamov) — ქალაქი ჩეხეთში, სამხრეთ მორავიის მხარეში, ბლანსკოს რაიონში, 12 კმ ბრნოდან, მდ. სვიტავისა და კრშტინსკი პოტოკის შესართავთან, ზღვის დონიდან 258-300 მეტრზე. 4581 ათ. მცხ. (2012 წლის მონაცემებით). ქალაქის აღმოსავლეთით არის მორავსკი-კრასის დაცული ტერიტორია. ვიკისაწყობში არის გვერდი თემაზე: ადამოვი Město Adamov – ქალაქის ოფიციალური გვერდი Adamov na blanensko.cz Adaprime – informace o Adamově a okolí
განდიზმი

განდიზმი — სოციალურ-პოლიტიკური და რელიგიურ-ფილოსოფიური მოძღვრება, რომელიც აღმოცენდა ინდოეთის ეროვნული დამოუკიდებლობისათვის ბრძოლის პერიოდში, ეროვნული ბურჟუაზიის ხელმძღვანელობით მიმდინარე ეროვნულ-განმათავისუფლებელი მოძრაობის იდეოლოგია. სახელი ეწოდა მისი ფუძემდებლის მაჰათმა განდის სახელის მიხედვით. განდიზმის ფილოსოფიური საფუძველია ობიექტური იდეალიზმი, ღვთაებრიობისა და ჭეშმარიტების გათანაბრების იდეა. მისი ქვაკუთხედი ეთიკის სფეროში — ჯაინიზმის რელიგიიდან ნასესხები „აჰიმსის“ პრინციპი, რომელსაც ემყარება ძალდაუტანებლობის მთელი ტაქტიკა („აჰიმსა“ კატეგორიულად კრძალავს ყოველგვარი ცოცხალი არსებისადმი რაიმე ფიზიკური თუ სულიერი ვნების მიყენებას). ქართული საბჭოთა ენციკლოპედია, ტ. 2, თბ., 1977. — გვ. 677.
ელექტრომატარებელი 471

ელექტრო მატარებელი 471 (იგივე City Elefant) — ელექტრომატარებელი, რომელიც შედგება სამი სხვადასხვა ტიპის ვაგონისგან: ელექტროვაგონი 471, მისაბმელი ვაგონი 071 და სამართავკაბინიანი ვაგონი 971. ვაგონებს აქვთ ალუმინის ძარა. მატარებელი განკუთვნილია საქალაქო აგლომერაციების სამგზავრო მარშრუტებისთვის, მუდმივი დენის 3კვ. ძაბვაზე. მატარებელს ერთობლივად აწარმოებენ ფირმები: ČKD Vagonka Ostrava და Škoda Plzeň. 2006 წლის 29 ივნისს ჩეხეთის რკინიგზამ ამ მატარებელს მიანიჭა სავაჭრო დასახელება City Elefant. მისი ავტორია ალეშ მერცი. ელექტრომატარებელი 575 ლიტვის რკინიგზა (140 კმ/სთ, 25 kV 50 Hz) ელექტრომატარებელი 671 სლოვაკეთის რკინიგზა (160 კმ/სთ, 3 kV ss, 25 kV 50 Hz) ელექტრომატარებელი 675 უკრაინის რკინიგზა (160 კმ/სთ, 3 kV ss, 25 kV 50 Hz) ელექტრომატარებელი 951 სლოვაკეთის რკინიგზა (160 კმ/სთ, push-pull მატარებელი გამწევი ელექტროვაგონის გარეშე) Deutsche Bahn – DB Regio შეუკვეთა 6 მატარებელი (push-pull,189 კმ/სთ) Škoda 109E ლოკომოტივთან ერთად. მატარებლები უნდა ჩაბარდეს 2016 წელს. ელექტრომატარებელი 471 პრაღაში, სმიხოვის სადგურზე. ელექტრომატარებელი 471 ბეროუნის რაიონში. ელექტრომატარებელი 471 პრაღაში, სადგურ ბუბენეჩზე. ელექტრომატარებელი 471 პრაღაში, მასარიკის სადგურზე. ელექტრომატარებელი 471 პრაღაში, სმიხოვის სადგურზე. შიდა საინფორმაციო დაფა გარე საინფორმაციო დაფა Zbyněk Zlinský: Řídicí vozy na našich kolejích: řada 971, www.vlaky.net, 7. 4. 2007 Rostislav Jančar: City Elefant - pantograf, který je lepší než Pendolino technet.idnes.cz, 5. 6. 2008
მზიანი სანაპირო

მზიანი სანაპირო (ბულგ. Слънчев бряг — სლანჩევ-ბრიაგი) — ზღვისპირა კლიმატური კურორტი ბულგარეთში; გაშენებულია შავი ზღვის სანაპიროზე, ქალაქ ნესებირიდან ჩრდილოეთით. ზაფხული ძალიან თბილია (ივლისის საშუალო ტემპერატურა 23,3 °С), ზამთარი რბილი (იანვრის საშუალო ტემპერატურა 2,4 °С); ნალექები 430 მმ წელიწადში. სამკურნალო საშუალებები: კლიმატოთერაპია, ზღვაში ბანაობა. არის 5 კმ-ზე მეტი სიგრძისა და 300-400 მ სიგანის პლაჟი, რომელიც დაფარულია წვრილი ყვითელი ქვიშით. ყურძნით მკურნალობა. არის სასტუმროები, პანსიონატები, აგარაკები და სხვა. სულ 200-მდე სასტუმროა. მზიანი სანაპირო ქალაქ ნესებირის ნაწილია, რომლის ძველი მონაკვეთი შეტანილია იუნესკოს მსოფლიო მემკვიდრეობის ძეგლთა სიაში. ძველ ნესებირსა და მზიან სანაპიროს შორის ავტობუსი მოძრაობს. საკურორტო კომპლექსი მზიანი სანაპირო დაჯილდოებულია ცისფერი დროშით. უახლოესი აეროპორტები და რკინიგზის სადგურები განლაგებულია ბურგასსა და ვარნაში. მზიანი სანაპირო — სტატია დიდი რუსული ენციკლოპედიიდან (რუსული)
გორჰამის მღვიმე

გორჰამის მღვიმე — მღვიმე გიბრალტარში, მდებარეობს მის სამხრეთ-აღმოსავლეთ ნაწილში. იგი ბუნებრივი წარმოშობისაა, წარმოიქმნა წყლის შედეგად 250 ათასი წლის წინ. გამყინვარების პერიოდში ზღვის დონის ცვალებადობის გამო ზღვიდან 4,5 კილომეტრში მდებარეობდა. მიჩნეულია ნეანდერტალელების უკანასკნელ საცხოვრისად. მღვიმე აღმოაჩინა 1907 წელს, ბრიტანელმა სამხედრომ ა. გორჰამმა, რომლის სახელიც მიიღო. მღვიმეში აღმოჩნდა უძველესი ადამიანების შრომის იარაღები. პირველი არქეოლოგიური გათხრები მხოლოდ 1950 წელს დაიწყო და გაგრძელდა 1951 წლის მარტამდე. აღმოაჩინეს ანტიკური ხანის, ნეოლითისა და მუსტიეს კულტურის შრეები. 2012 წელს გორჰამის მღვიმეების კომპლექსი შეიტანეს იუნესკოს მსოფლიო მემკვიდრეობის ძეგლების საცდელ სიაში. 2016 წლის 15 ივლისს კი შეიტანეს მსოფლიო მემკვიდრეობის ძეგლების სიაში. 2014 წელს არქეოლოგებმა გორჰამის მღვიმეში, ნეანდერტალელების მიერ შესრულებული აბსტრაქტული ნახატები აღმოაჩინეს. ვიკისაწყობში არის გვერდი თემაზე: გორჰამის მღვიმე Rock art found in Gorham's Cave. (ესპანური) History of Gorham's Cave from Gibraltar Museum website დაარქივებული 2017-01-30 საიტზე Wayback Machine. Current information on Gorham's Cave from the Gibraltar Museum website. დაარქივებული 2013-05-03 საიტზე Wayback Machine. ↑ Gorham’s Cave Complex ↑ Five sites inscribed on World Heritage List ↑ Neanderthal abstract art found in Gibraltar cave
რობერტ ენგლი

რობერტ ფრაი ენგლი III (ინგლ. Robert Fry Engle III; დ. 10 ნოემბერი, 1942, სირაკიუსი, აშშ) — ამერიკელი ეკონომისტი. ნობელის პრემიის ლაურეატი ეკონომიკაში (2003). სხვადასხვა დროს მოღვაწეობდა მასაჩუსეტსის ტექნოლოგიის ინსტიტუტსა და კალიფორნიის უნივერსიტეტში (სან-დიეგო), ამჟამად მუშაობს ნიუ-იორკის უნივერსიტეტში. განათლება მიიღო უილიამსის კოლეჯსა და კორნელის უნივერსიტეტში. ავტობიოგრაფია ნობელის პრემიის საიტზე რობერტ ენგლი — სტატია ენციკლოპედია ბრიტანიკიდან (ინგლისური) ↑ LIBRIS — 2009. <a href="https://wikidata.org/wiki/Track:Q1798125"></a> ↑ NNDB — 2002. <a href="https://wikidata.org/wiki/Track:Q1373513"></a> ↑ https://www.econometricsociety.org/society/organization-and-governance/fellows/current ↑ 4.00 4.01 4.02 4.03 4.04 4.05 4.06 4.07 4.08 4.09 Mathematics Genealogy Project — 1997. <a href="https://wikidata.org/wiki/Track:Q829984"></a>
კონცეფცია

კონცეფცია (ლათ. conceptio —გაგება, სისტემა) — რაიმე საგნის, მოვლენის, პროცესის გაგების, განმარტების გარკვეული წესი, ძირითადი თვალსაზრისი, მათი სისტემატური ანალიზის სახელმძღვანელო იდეა. ტერმინ კონცეფციას ხმარობენ აგრეთვე ადამიანთა ძირითადი ჩანაფიქრის, კონსტრუქციული პრინციპის აღსანიშნავად ხელოვნებაში, ტექნიკასა და სხვა დარგებში. ქართული საბჭოთა ენციკლოპედია, ტ. 5, თბ., 1980. — გვ. 654.
თხინვალი (ნასოფლარი)

თხინვალი — ნასოფლარი ქვემო ქართლში, თეთრიწყაროს მუნიციპალიტეტის ტერიტორიაზე, დაბა მანგლისის ახლოს. მდებარეობს ქსილისის მთის (თრიალეთის ქედი) სამხრეთით კალთაზე, ზღვის დონიდან 1300 მ., მანგლისიდან 7 კმ. თხინვალში შემორჩენილია შუა ფეოდალური ხანის ეკლესია. ქართული საბჭოთა ენციკლოპედია, ტ. 5, თბ., 1980. — გვ. 33.
თრიალეთი

საკუთარი სახელი თრიალეთი შეიძლება აღნიშნავდეს: თრიალეთი — ისტორიული მხარე სამხრეთ-აღმოსავლეთ საქართველოში. თრიალეთი — დაბა წალკის მუნიციპალიტეტში. თრიალეთი — ქედი აღმოსავლეთ საქართველოში. თრიალეთი — შიდა ქართლის ტელეკომპანია თრიალეთი — შიდა ქართლის რადიოსადგური თრიალეთი — გაზეთი
კაბერნე

კაბერნე — ფრანგული წითელყურძნიანი საღვინე ვაზის ჯიშთა ჯგუფი. XIX საუკუნის დასაწყისში ორი ჯიში, კაბერნე სოვინიონი და კაბერნე ფრანი შეიტანეს ყირიმში, საიდანაც გავრცელდა რუსეთის იმპერიაში და შესაბამისად, საქართველოში. 1970 წლის მონაცემებით კაბერნე სოვინიონს საქართველოში ეჭირა 1400-მდე ჰექტარი. გამოიყენება სამარკო ღვინო თელიანის დასამზადებლად. ვ. გოცირიძე, ქართული საბჭოთა ენციკლოპედია, ტ. 5, თბ., 1980. — გვ. 294-295.
კარკინიტის ყურე

კარკინიტის ყურე (უკრ. Каркінітська затока) — ყურე შავი ზღვის ყირიმის ნახევარკუნძულის სანაპიროსთან. ხმელეთში შეჭრილია 118,5 კმ-ზე. სიღრმე დასავლეთ ნაწილში 36 მ, აღმოსავლეთში — 10 მ. მკაცრ ზამთარში იყინება. არის ნავსადგურები: სკადოვსკი და ხორლი. სიახლოვეს არის ქალაქები. სახელი ეწოდა მის სანაპიროზე ძველი წელთაღრიცხვის VI-V საუკუნეებში დაარსებული ბერძნული ქალაქის კარკინიტის სახელის მიხედვით. კარკინიტის ყურე — სტატია დიდი საბჭოთა ენციკლოპედიიდან (რუსული)
ბარბოსა (ანტიოკია)

ბარბოსა (ესპ. Barbosa) — ქალაქი და მუნიციპალიტეტი კოლუმბიაში, ანტიოკიის დეპარტამენტში. მდებარეობს ზღვის დონიდან 1.300 მეტრზე. 2005 წლის მონაცემებით, მოსახლეობა 42 547 ადამიანს შეადგენდა. ფართობი 206 კმ²-ია. კოლუმბიის ქალაქების სია კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი დაარქივებული 2008-06-11 საიტზე Wayback Machine. (ესპანური)
ბელმირა

ბელმირა (ესპ. Belmira) — ქალაქი და მუნიციპალიტეტი კოლუმბიაში, ანტიოკიის დეპარტამენტში. მდებარეობს ზღვის დონიდან 2.550 მეტრზე. 2005 წლის მონაცემებით, მოსახლეობა 6 196 ადამიანს შეადგენდა. ფართობი 296 კმ²-ია. კოლუმბიის ქალაქების სია კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი დაარქივებული 2008-06-11 საიტზე Wayback Machine. (ესპანური)
ბეტანია (კოლუმბია)

ბეტანია (ესპ. Betania) — ქალაქი და მუნიციპალიტეტი კოლუმბიაში, ანტიოკიის დეპარტამენტში. მდებარეობს ზღვის დონიდან 1.550 მეტრზე. 2005 წლის მონაცემებით, მოსახლეობა 10 120 ადამიანს შეადგენდა. ფართობი 168 კმ²-ია. კოლუმბიის ქალაქების სია კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი დაარქივებული 2008-06-11 საიტზე Wayback Machine. (ესპანური)
ბეტულია (ანტიოკია)

ბეტუილა (ესპ. Betulia) — ქალაქი და მუნიციპალიტეტი კოლუმბიაში, ანტიოკიის დეპარტამენტში. მდებარეობს ზღვის დონიდან 1.600 მეტრზე. 2005 წლის მონაცემებით, მოსახლეობა 16 665 ადამიანს შეადგენდა. ფართობი 252 კმ²-ია. კოლუმბიის ქალაქების სია კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი დაარქივებული 2008-06-11 საიტზე Wayback Machine. (ესპანური)
ბრისენიო

ბრისენიო (ესპ. Briceño) — ქალაქი და მუნიციპალიტეტი კოლუმბიაში, ანტიოკიის დეპარტამენტში. მდებარეობს ზღვის დონიდან 1.200 მეტრზე. 2005 წლის მონაცემებით, მოსახლეობა 7 953 ადამიანს შეადგენდა. ფართობი 401 კმ²-ია. კოლუმბიის ქალაქების სია კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი დაარქივებული 2008-06-11 საიტზე Wayback Machine. (ესპანური)
კალამიტის ყურე

კალამიტის ყურე (უკრ. Каламітська затока) — ყურე შავ ზღვაში, ყირიმის ნახევარკუნძულის დასავლეთ ნაპირთან. ხმელეთში იჭრება 13 კმ-ზე. შესასვლელთან სიგანე 41 კმ აღწევს. სიღრმეები 30 მ-მდეა. ჩრდილოეთიდან შემოზღუდულია ევპატორიის კონცხით, ხოლო სამხრეთიდან ლიკულის კონცხით. ერთვის მდინარეები ალმა და ბულგანაკი. დამახასიათებელია დაბალი ქვიშიანი ნაპირები. სანაპიროზე ბევრია მარილიანი ტბა. ჩრდილოეთ ნაპირთან იჭრება ევპატორიის უბე. კალამიტის ყურე — სტატია დიდი საბჭოთა ენციკლოპედიიდან (რუსული)
ბურიტიკა

ბურიტიკა (ესპ. Buriticá) — ქალაქი და მუნიციპალიტეტი კოლუმბიაში, ანტიოკიის დეპარტამენტში. მდებარეობს ზღვის დონიდან 1.625 მეტრზე. 2005 წლის მონაცემებით, მოსახლეობა 6 472 ადამიანს შეადგენდა. ფართობი 364 კმ²-ია. კოლუმბიის ქალაქების სია კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი დაარქივებული 2008-06-11 საიტზე Wayback Machine. (ესპანური)
კასერესი (კოლუმბია)

კასერესი (ესპ. Cáceres) — ქალაქი და მუნიციპალიტეტი კოლუმბიაში, ანტიოკიის დეპარტამენტში. მდებარეობს ზღვის დონიდან 150 მეტრზე. 2005 წლის მონაცემებით, მოსახლეობა 28 145 ადამიანს შეადგენდა. ფართობი 1 973 კმ²-ია. კოლუმბიის ქალაქების სია კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი დაარქივებული 2008-06-11 საიტზე Wayback Machine. (ესპანური)
კაისედო

კაისედო (ესპ. Caicedo) — ქალაქი და მუნიციპალიტეტი კოლუმბიაში, ანტიოკიის დეპარტამენტში. მდებარეობს ზღვის დონიდან 1.820 მეტრზე. 2005 წლის მონაცემებით, მოსახლეობა 7 669 ადამიანს შეადგენდა. ფართობი 221 კმ²-ია. კოლუმბიის ქალაქების სია კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი დაარქივებული 2008-06-11 საიტზე Wayback Machine. (ესპანური)
კალდასი (ანტიოკია)

კალდასი (ესპ. Caldas) — ქალაქი და მუნიციპალიტეტი კოლუმბიაში, ანტიოკიის დეპარტამენტში. მდებარეობს ზღვის დონიდან 1.935 მეტრზე. 2005 წლის მონაცემებით, მოსახლეობა 68 157 ადამიანს შეადგენდა. ფართობი 146 კმ²-ია. კოლუმბიის ქალაქების სია კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი დაარქივებული 2008-06-11 საიტზე Wayback Machine. (ესპანური)
კამპამენტო (კოლუმბია)

კამპამენტო (ესპ. Campamento) — ქალაქი და მუნიციპალიტეტი კოლუმბიაში, ანტიოკიის დეპარტამენტში. მდებარეობს ზღვის დონიდან 1.465 მეტრზე. 2005 წლის მონაცემებით, მოსახლეობა 3 400 ადამიანს შეადგენდა. ფართობი 200 კმ²-ია. კოლუმბიის ქალაქების სია კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი დაარქივებული 2008-06-11 საიტზე Wayback Machine. (ესპანური)